
Nr.287
Par nekustamā īpašuma “Starpgabali”, Straupes pagasts, Cēsu novads, zemes 
vienības ar kadastra apzīmējumu 4282 004 0043 nodošanu atsavināšanai un cenas apstiprināšanu
Ziņo J.Rozenbergs, domes priekšsēdētājs
Saskaņā ar Cēsu novada pašvaldības Attīstība un teritorijas plānošanas komisijas 2026 .gada 23. marta lēmumu Nr. 161 “Par Cēsu novada Pārgaujas apvienības pārvaldes teritorijā esošo nekustamo īpašumu atsavināšanas uzsākšanu” ir uzsākts atsavināšanas process Cēsu novada pašvaldībai piederošā nekustamā īpašuma “Starpgabali”, Straupes pagasts, Cēsu novads, kadastra Nr. 42820040011, atsevišķajai zemes vienībai ar kadastra apzīmējumu 42820040043, platība 0.1733 ha (1733 m2), turpmāk – zemes vienība. Zemes vienība pieder Cēsu novada pašvaldībai atbilstoši Straupes pagasta zemesgrāmatas nodalījuma Nr. 100000954213 izrakstam un tiesneses Sandras Vītolas 25.03.2026. lēmumam. 
Pamatojoties uz spēkā esošo Teritorijas plānojumu
 zemes vienība atrodas Straupes ciemā, Dabas un apstādījumu funkcionālā zonā. Teritorijas plānojuma apbūves noteikumos noteikts, ka ciema teritorijā attiecīgajā zonējumā zemes minimālā platība ir 2500 m2. Pamatojoties uz Publiskas personas mantas atsavināšanas likumā, turpmāk – Atsavināšanas likums, 1.panta 11.punkta b) apakšpunkta nosacījumiem zemes vienība atbilst zemes starpgabala statusam. Zemes vienība ir mazāka par pašvaldības saistošajos noteikumos paredzēto minimālo zemesgabala platību un tās konfigurācija nepieļauj attiecīgā zemesgabala izmantošanu atbilstoši apstiprinātajam teritorijas plānojumam. Zemes lietošanas mērķis - Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (0501). 
Zemes vienība atrodas starp 3 zemes vienībām ar kadastra apzīmējumiem: 42820040289 (NĪ “Autoceļš V127”, kadastra Nr. 42820010080, atrodas Satiksmes ministrijas valdījumā),  42820040359 (NĪ “Salnas”, kadastra Nr. 42820040359) un 4282 004 0309 (NĪ ”Jaunatnes iela 1 un Jaunatnes iela 2”, kadastra Nr.42820040309, pašvaldības īpašums).
Atsavināšanas likuma 37.panta pirmās daļas 4.punkts noteic, ka Pārdot publiskas personas mantu par brīvu cenu var, ja: nekustamo īpašumu iegūst šā likuma 4.panta ceturtajā daļā minētā persona, t.i. atbilstoši šīs daļas pirmajam apakšpunktam, kas noteic, ka atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemes starpgabalu, kas pieguļ viņu zemei. Šajā gadījumā pārdošanas cena ir vienāda ar nosacīto cenu (8.pants).
Saskaņā ar Atsavināšanas likuma pirmā panta 6.punktu, Pārvalde saņēmusi vērtējumu, saskaņā ar kuru zemes vienības visvairāk iespējamā tirgus vērtība ir 1700,00 euro (viens tūkstotis septiņi simti euro un 00 centi). Zemes vienības universālā kadastrālā vērtība ir 1661.00 euro.  
Ievērojot iepriekš minēto un pamatojoties uz Pašvaldību likuma 10. panta pirmās daļas 16. punktu un 73. panta ceturto daļu un Publiskas personas mantas atsavināšanas likuma 4. panta ceturtās daļas 1. punktu un 5. panta pirmo daļu, saskaņā ar Cēsu novada pašvaldības Attīstības un teritorijas plānošanas komisijas 25.05.2026. atzinumu (protokols Nr.21), Cēsu novada domes Finanšu komitejas 11.06.2026. atzinumu (protokols Nr.7), Cēsu novada dome, ar 18 balsīm - par (Atis Egliņš-Eglītis, Elīna Stapulone, Ella Frīdvalde-Andersone, Erlends Geruļskis, Evita Šīrante, Ēriks Bauers, Guntis Grosbergs, Indriķis Putniņš, Inese Suija-Markova, Ivo Rode, Jānis Gabrāns, Jānis Goba, Jānis Kārkliņš, Jānis Mičulis, Jānis Plūme, Jānis Rozenbergs, Laimis Šāvējs, Mārtiņš Šteins) ,  pret nav,  atturas nav,  nolemj:
1. Pārdot par brīvu cenu Cēsu novada pašvaldībai piederošā nekustamā īpašuma “Starpgabali”, Straupes pagasts, Cēsu novads, kadastra Nr. 42820040011, atsevišķo zemes vienību ar kadastra apzīmējumu 42820040043, platība 0.1733 ha, turpmāk – zemes vienība, ar nosacījumu, ka zemes vienība kā starpgabals tiek  pievienota pie pircējam piederošā piegulošā nekustamā īpašuma.
2. Apstiprināt zemes vienības nosacīto pārdošanas cenu - 1700,00 euro (viens tūkstotis septiņi simti euro un 00 centi).
3. Nosūtīt Cēsu novada Straupes pagasta nekustamā īpašuma NĪ “Autoceļš V127” un  NĪ “Salnas” īpašniekiem atsavināšanas paziņojumu ar piedāvājumu iegādāties zemes vienību par apstiprināto pārdošanas cenu 1700,00 euro (viens tūkstotis septiņi simti euro un 00 centi).
4. Ja pēc atsavināšanas paziņojuma nosūtīšanas, tajā noteiktajā termiņā pirkt zemes vienību piesakās vairākas personas, starp šīm personām rīkojama izsole.

5. Ja rīkojama izsole, pilnvarot Attīstības un teritorijas plānošanas komisiju apstiprināt zemes vienības atsavināšanas izsoles noteikumus un izsoles rezultātus.

6. Uzdot kontroli par lēmuma izpildi veikt Cēsu novada Pārgaujas apvienības pārvaldei.
Cēsu novada domes priekšsēdētājs
 





J.Rozenbergs

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

� Pārgaujas novada domes 2019. gada 24. janvāra saistošie noteikumi Nr. 2 „Grozījumi Pārgaujas novada saistošajos noteikumos Nr.12 "Par Pārgaujas novada teritorijas plānojuma 2013. – 2024.gadam Teritorijas izmantošanas un apbūves noteikumiem un Grafisko daļu”" - �HYPERLINK "https://geolatvija.lv/geo/tapis" \l "document_22948"��GEO (geolatvija.lv)�.






